M16

M16 – JAV sukurtas ir gaminamas automatinis šautuvas.

 Paskirtis 
5,56 mm kalibro automatinis šautuvas M-16 yra asmeninis kario ginklas, skirtas kauti priešo kariams, esantiems atviroje vietovėje ir už kulkomis pramušamų priedangų, bei naikinti nešarvuotiems ir lengvai šarvuotiems taikiniams pavieniais šūviais arba papliūpomis.

 Istorija 
1957 m. JAV kariuomenėje pasirodė pusiau automatinis šautuvas M-14, šaudantis 7,62 x 51 mm NATO šoviniais, tačiau greitai jis buvo pakeistas 5,56 mm automatiniu šautuvu AR-15, šaudančiu 5,56 x 45 mm šoviniais. AR-15 sukonstravo amerikietis Judžinas Stouneris (). Šeštojo dešimtmečio pabaigoje JAV kariuomenės ginklų specialistai, išnagrinėję šaulių ginklų panaudojimo kovos sąlygomis patirtį, nustatė, kad efektyvus šaudymo nuotolis kovos sąlygomis neviršija 300–400 m, didžiausia tikimybė, kad priešo karys bus nukautas, kai šaudoma ne didesniu kaip 100 m nuotoliu, 7,62 mm šoviniai yra neekonomiški, kulkų kaunamasis poveikis nepakankamas. Atsižvelgdama į specialistų išvadas kariuomenės vadovybė paskelbė konkursą naujo pavyzdžio automatiniam šautuvui pagaminti ir iškėlė šiuos reikalavimus: užtaisytas ginklas turi sverti apie 3 kg.šaudyti pavieniais šūviais ir papliūpomis, turėti prijungiamą 20 šovinių talpos dėtuvę, kulka turi pramušti plieno šalmą 450 m atstumu ir turėti stipresnį kaunamąjį poveikį. Automatinis šautuvas AR-15 atitiko minėtus reikalavimus, ir 1958 m. buvo atlikti pirmieji koviniai jo bandymai.

1958–1967 m. automatinis šautuvas AR-15 toliau buvo bandomas ir tobulinamas, keitėsi ginklo pavadinimas. Ginklų gamybos korporacija ,,Colt” nusipirko AR-15 gamybos licenciją ir pradėjo serijinę gamybą. Ginklą pavadino CAR-154. 1961 m. karinės oro pajėgos automatinį šautuvą CAR-15 įtraukė į savo padalinių ginkluotę ir suteikė indeksą M-165, sausumos pajėgu užsakymu M-16 buvo modifikuotas ir ginklui suteiktas indeksas XM16 E16, vėliau – M16 A17. Automatinis šautuvas M16 A1, skirtingai nei M-16, turėjo spynos stūmiklį ir įkartas ant spynos rėmo, tačiau nuo automatinio šautuvo M-16, neminint kitų nereikšmingų skirtumų, daugiau niekuo nesiskyrė. JAV kariuomenės ginklu automatinis šautuvas M16 A1 galutinai buvo pripažintas 1967 m.
Automatinis šautuvas M16 A1, palyginti su pusiau automatiniu šautuvu M 14, turėjo šiuos privalumus:
 penkis kartus padidėjo pėstininkų skyriaus, apginkluoto automatiniais šautuvais M16 A1, ugnies galia;
 didesnis ginklo patikimumas, paprastesnė priežiūra, ypač kovos sąlygomis;
 5,56 x 45 mm šovinių kulkos sukeldavo sunkesnius kūno sužalojimus;
 beveik perpus mažesnis šovinio dydis ir masė, mažesnė ginklo masė;
 dėl mažesnio šovinio ir ginklo masės kovinis komplektas galėjo būti padidintas beveik tris kartus;
 mažesnė atatranka netrukdė valdyti ginklo šaudant papliūpomis;
 šaudydami pavieniais šūviais kariai galėjo greičiau koreguoti ugnį (pakartotinai nutaikyti ginklą);
 išmokyti karius šaudyti buvo galima lengviau ir greičiau;
 pigesnė ir kokybiškesnė 5,56 mm automatinių šautuvų gamyba;
 pigesnė šovinių gamyba.

1978–1982 m. patobulinus automatini šautuvą M16 A1 ir pritaikius ji šaudyti naujais 5,56 x 45 mm NATO šoviniais, buvo pagamintas automatinis šautuvas M16 A2. Automatinio šautuvo M16 A2 konstrukcija panaši į automatinio šautuvo M16 A1. M16 A1 ir M16 pagrindiniai skirtumai:
 automatinis šautuvas M16 A2 šaudė pavieniais šūviais ir papliūpomis arba pavieniais šūviais ir trijų šūvių papliūpomis;
 dėl trumpesnio vamzdžio graižtvos žingsnio šautuvas galėjo šaudyti 5,56 x 45 mm ir 5,56 x 45 mm NATO šoviniais;
 kitoks ginklo taikymo įtaisas užtikrino taiklų šaudymą iki 800 m;
 buožė ir pistoletinė rankena buvo pagamintos iš tvirtesnės, o vamzdžio apdangos iš geresnę šilumos izoliaciją turinčios medžiagos;
 storesnės priekinės vamzdžio dalies sienelės pagerino ginklo taiklumą;
 kairiarankių šaulių patogumui buvo sukurtas tūtų atmušimo mechanizmas ir kitokios konstrukcijos ugnies slopintuvas, kuris ginklui šaudant ne tik slopina liepsną, mažina vertikalius vamzdžio svyravimus, bet ir susilpnina atatrankos poveikį.


 Charakteristikos (M16 A1) 
Automatinis šautuvas M-16 yra oru aušinamas ginklas, kuriam užtaisyti panaudojamas parako dujų slėgis. Šis ginklas užtaisomas dėžutės pavidalo dėtuve.

Kalibras: 5,56 mm
Šovinys: 5,56 x 45 mm
Ginklo ilgis: 990 mm
Vamzdžio ilgis: 418 mm
Graižtvos: 6
Vamzdžio užrakinimo būdas: pasukama spyna
Svoris be dėtuvės: 3,18 kg
Svoris su 20 (30) šovinių dėtuve: 3,685 (3,827) kg
Pradinis kulkos greitis: 960 m/s
Pradinė kulkos energija: 1624 J
Greitošauda: 700–950 šūv/min
Efektyvaus šaudymo nuotolis: 460–500 m
Didžiausias šūvio nuotolis: 3000 m

 Išnašos 

 Nuorodos 
 Gamintojo COLT tinklapis 

Kategorija:Automatai (ginklai)